Strivizaĝa buntpego

La **Strivizaĝa buntpego**, *Picoides pubescens*, estas birdo de la genro ***Picoides*** kaj malgranda memrbo de la grupo de buntpegoj, tio estas pego, kie ĉefas la koloroj nigra supre kaj blanka sube, sed ankaŭ aliaj (ĉikaze ruĝa) en markoj supre. Krome ĝi estas la plej malgranda pego en Nordameriko.

## Aspekto 
maldekstra|eta|La ino ne havas la ruĝan makulon en la malantaŭa krono.
Ĝi estas tre bela birdo el la buntpegoj. Plenkreskuloj estas ĉefe nigraj en supraj partoj kaj flugiloj, kun blankaj dorso, gorĝo kaj ventro kaj blanka punktaro en flugiloj. Estas du larĝaj kaj tre rimarkindaj blankaj strioj en la vizaĝo kaj subokula kaj suprokula. Ili havas nigran voston kun blankaj eksteraj vostoplumoj striitaj nigre. Masklaj plenkreskuloj havas ruĝan makulon en la malantaŭ krono je la fino de la blanka suprokula strio.

Tiu ĉi specio estas simila laŭ plumarbildo al la multe pli granda Hararpego. Tiuj specioj estas tue nerilataj kaj estas eĉ separataj en diferencaj genroj (Weibel & Moore, 2005; Moore *et al.*, 2006); la ekstera kaj ŝajna simileco estas eksterordinara ekzemplo de konverĝa evoluo.

## Vivejo 
Ties reprodukta biotopo estas arbaraj areoj, ĉefe de falfoliaj arboj, tra plej parto de Nordameriko al Centrameriko. Ili nestumas en arbokavaĵo, elfosita de la nestoparo en morta arbo aŭ branĉo. La Strivizaĝa buntpego povas ankaŭ troviĝi oriente de Novlando kaj Labradoro, en la insularo de Sankta-Piero kaj Mikelono.

Tiuj nearktisaj birdoj estas precipe konstantaj loĝantoj, ne migrantaj. Nordaj birdoj povas migri suden; birdoj en montaraj areoj povas translokiĝi al pli malaltaj niveloj. La Strivizaĝa buntpego ripoozas en arbokavaĵoj vintre.

La Strivizaĝa buntpego manĝas sur arboj, pikante la surfacon de la arboŝelo en somero kaj elfosante pli profunde en vintro. Ili manĝas ĉefe insektojn, sed ankaŭ semojn kaj berojn. En vintro, ĉefe, la Strivizaĝa buntpego povas troviĝi en ĉeurbaj kortoj kaj povas manĝi en birdomanĝejoj.

## Subspecioj 
* *Picoides pubescens fumidus*
* *Picoides pubescens gairdnerii*
* *Picoides pubescens glacialis*
* *Picoides pubescens leucurus*
* *Picoides pubescens medianus*
* *Picoides pubescens turati*

## Referencoj
*  Ne minacata
* **Moore**, William S.; Weibel, Amy C. & Agius, Andrea (2006): Mitochondrial DNA phylogeny of the woodpecker genus *Veniliornis* (Picidae, Picinae) and related genera implies convergent evolution of plumage patterns. *Biological Journal of the Linnean Society* **87**: 611–624. PDF plena teksto 
* **Weibel**, Amy C. & **Moore**, William S. (2005): Plumage convergence in *Picoides* woodpeckers based on a molecular phylogeny, with emphasis on convergence in downy and hairy woodpeckers. *Condor* **107**(4): 797–809.  (HTML resumo)

## Vidu ankaŭ
*Malaltebenaĵaj arbaroj oriente de Grandaj Lagoj

## Bildaro 

Dosiero:Downy Woodpecker2.jpg|Masklo de Strivizaĝa buntpego manĝanta semon el birdomanĝejo.
Dosiero:Picoides_pubescens.jpg|Masklo de Strivizaĝa buntpego montranta la ruĝan makulon.
Dosiero:Downy Woodpecker-Male.jpg|Masklo de Strivizaĝa buntpego montranta la ruĝan makulon.

## Eksteraj ligiloj 
* Faktoj kaj Fotoj de la Strivizaĝa buntpego  - 
* Internet Bird Collection: Filmoj de la Strivizaĝa buntpego
* Downy Woodpecker - *Picoides pubescens*  - USGS Patuxent Birdidentigejo
* Informaro pri la Strivizaĝa buntpego – Laboratorio Cornell de Ornitologio
* Informaro kaj fotoj de la Strivizaĝa buntpego - Birdoj kaj Birdumo ĉe Suda Dakoto 
* Fotaro de la Strivizaĝa buntpego VIREO

Kategorio:Pegedoj
Kategorio:Nearktisa faŭno
Kategorio:Birdoj de Ameriko